TÁJÉKOZTATÓ A DEBRECENI EGYETEM ZENEMŰVÉSZETI KAR

SZOLFÉZS-ZENEELMÉLET, KARVEZETÉS TANSZÉKÉNEK KÉPZÉSEIRŐL

ÉS NYÍLT NAPJAIRÓL

Tanszékünk 1974 óta képez szolfézs- és zeneelmélet-tanárokat, iskolai ének-zene tanárokat és karvezetőket a zeneoktatás különböző szintjeire, mely 1994-ben egyházzenész, majd egyházzene-tanári képzéssel is gazdagodott.

**A 2018/19. tanévben osztott (bolognai típusú) nappali képzésben alap- és mesterképzési szakirányokat (BA és MA), valamint osztatlan tanárképzési szakpárokat (OT) hirdetünk meg.**

1. A **3 éves (BA)** alapképzésünkben *zeneismeret, zeneelmélet, zenekar- és kórusvezetés,* valamint *egyházzene (karvezetés és orgona* specializációval) szakirány szerepel, melyekre középiskolai végzettség birtokában jelentkezhetnek fiatalok. Az alapképzésben megszerezhető oklevél tanításra, ill. magasabb szintű szakmai feladatok ellátására nem jogosít, így további tanulmányok folytatását igényli. A képzéstípusról átjelentkezési lehetőség van az osztatlan tanárképzés megfelelő szakjaira, ill. évfolyamára.
2. Az **osztatlan tanárképzés (OT)** 2013-ban létrehozott szakjai közül **4+1 éves** képzésben egyszakos *egyházzene-tanári,* valamint kétszakos *ének-zene – zeneismeret-tanári* képzésekre jelentkezhetnek az érettségizett fiatalok. Ez a 4 éves képzés, mely 1 éves iskolai gyakorlattal egészül ki, az alapfokú művészeti iskolákban, valamint közoktatási intézményekben történő tanári feladatok ellátására készíti fel a hallgatókat.

Szintén érettségi után felvételizhetnek a  középiskolai és a zeneművészeti szakgimnáziumi tanításra, valamint művészi feladatok ellátására is képzettséget adó **5+1 éves** képzéseinkre: az *ének-zene művésztanár – karvezetőművész-tanár*, az *ének-zene művésztanár – zeneelmélet-tanár,* valamint az *egyházzeneművész – ének-zene művésztanár* szakpárokra. E képzéstípus jelenleg csak a budapesti Zeneakadémián és debreceni intézményünkben indítható, első végzős hallgatónk 2017-ben szerezte meg művésztanári oklevelét.

Azoknak a fiataloknak, akik tanári pályára készülnek, a 2. pontban bemutatott osztatlan tanárképzés szakpárjait ajánljuk. Jelentkezési lapjukon több szakirányt, ill. képzési szintet (BA, OT 4+1, OT 5+1) is megjelölhetnek, a közös felvételi vizsgán szakmai felkészültségük és pályaalkalmasságuk alapján dönt a bizottság szakbesorolásukról.

1. Intézményünk művészképzései **(MA)** közül a 2 éves *kóruskarnagyművész* szak tartozik tanszékünkhöz, melyre a belépési feltételeknek megfelelő szakirányú BA oklevéllel rendelkező jelentkezőket várunk.
2. A már korábban oklevelet szerzett tanárok részidős (4 féléves) levelező képzésben alapfokú művészeti iskolai egyházzene-tanári, valamint zeneismeret-tanári képzésre jelentkezhetnek.

Ebben a tanévben nyílik lehetőség zeneművész-tanári képzésben kiegészítő diploma megszerzésére középiskolai egyházzeneművész-tanár, ének-zene művésztanár és zeneelmélet-tanár szakokon. Részletes felvételi információkat a hamarosan megjelenő *Felvételi tájékoztató*ból, valamint intézményünk honlapjáról nyerhetnek.

Felhívjuk a képzéseink iránt érdeklődő fiatalok és tanáraik figyelmét arra, hogy **2017. november 22-23-án (szerda és csütörtök)** intézményünk ***Nyílt napok***at tart. Ezen a két napon betekintést kívánunk nyújtani az intézményünkben, illetve tanszékünkön folyó szakmai munkába, valamint tájékoztatást kívánunk adni a továbbtanulást érintő kérdésekben.

A *Nyílt napok* részletes intézményi programja honlapunkon ([www.music.unideb.hu](http://www.music.unideb.hu)) megtalálható, tanszékünk látogatható  órái pedig a következő oldalon.

Debrecen, 2017. október 16. Dr. S. Szabó Márta

tanszékvezető egyetemi docens

**NYÍLT NAPOK** A DEBRECENI EGYETEM ZENEMŰVÉSZETI KARÁN

2017. november 22–23.

A SZOLFÉZS – ZENEELMÉLET, KARVEZETÉS TANSZÉK ÓRÁI

**november 22. szerda:**

8-10: Vezénylési gyakorlat V. évf. – Sándor Bence, 20. terem

8-11.45: Zongora – Laskay Edit, 12. terem

8-10.15: Zongora – Boda Balázs, 24. terem

9.30-11.10: Az énekkari vezénylés módszertana IV. évf. – Berkesi Sándor, Református Koll.

10-11.30: Zeneelmélet-módszertan IV. évf. – S. Szabó Márta, 15. terem

10-11.30: Vezénylési gyakorlat II. évf. – Kabdebó Sándor, 18. terem

11.30: *Tájékoztató a tanszék képzéseiről* – S. Szabó Márta, 15. terem

12-13.40: Szolfézs, zeneelmélet főtárgy II. évf. – Horváth Zsolt, 14. terem

14-16: Vezénylési gyakorlat I-II. évf. – Török Ágnes, 20. terem

14-15.40: Szolfézs, zeneelmélet főtárgy V. évf. – Horváth Zsolt, 14. terem

14-15.40: Vezénylési gyakorlat I-III. évf. – Kabdebó Sándor, 18. terem

15-17: Beszédgyakorlat – Miske László, 25. terem

16-17.40: Bárdos Lajos Leánykar – Kabdebó Sándor, 14. terem

18-19 Beszédgyakorlat – Miske László, 25. terem

18-19.30: Transzponálás, partitúraolvasás II. évf. – Horváth Zsolt, 20. terem

**november 23. csütörtök:**

8-9.40: Szakmódszertan III. évf. – Dulainé Madarász Annamária, 22. terem

10-11.40: Szolfézs, zeneelmélet főtárgy I. évf. – S. Szabó Márta, 15. terem

10-11.40: Szakmódszertan II. évf. – Dulainé Madarász Annamária, 22. terem

11-14: Transzponálás, partitúraolvasás, continuo-játék – Horváth Zsolt, 20. terem

12-13.40: Szolfézs, zeneelmélet főtárgy IV. évf. – S. Szabó Márta, 15. terem

12-13.40: Szakmódszertan V. évf. – Dulainé Madarász Annamária, 22. terem

13-15.30: Zenetörténet II. évf. – Kissné Mogyorósi Pálma, 16. terem

14-15.40: Zenepedagógiai repertoárismeret IV-V. évf. – S. Szabó Márta, 15. terem

14-18: Hangképzés; Kamaraének – Bódi Marianna, 20. terem

16.30-18: Vezénylési gyakorlat II. évf. – Török Ágnes, 20. terem